Document ID: 32005R1570

UREDBA KOMISIJE (ES) št. 1570/2005
z dne 27. septembra 2005
o popravku Uredbe (ES) št. 2104/2004 o določitvi podrobnih pravil za izvajanje Uredbe Sveta (ES) št. 639/2004 o upravljanju ribiških flot, registriranih v najbolj oddaljenih regijah Skupnosti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (1) in zlasti člena 11(5) Uredbe,
ob upoštevanju Uredbe Sveta (ES) št. 639/2004 z dne 30. marca 2004 o upravljanju ribiških flot, registriranih v najbolj oddaljenih regijah Skupnosti (2), in zlasti členov 1(2) in 4(3) Uredbe,
ob upoštevanju naslednjega:
(1)
Uredba Komisije (ES) št. 2104/2004 (3) določa podrobna izvedbena pravila za upravljanje ribiških flot v najbolj oddaljenih regijah do 31. decembra 2006 in zlasti posebne referenčne ravni na segment flote za vsako od najbolj oddaljenih regij Francije, Portugalske in Španije.
(2)
V Prilogi k Uredbi (ES) št. 2104/2004 sta naziva dveh segmentov flote za francosko regijo La Réunion napačna in jih je treba popraviti. Ta popravek je treba uporabljati za nazaj in ne bo povzročal kakršnih koli škodljivih učinkov na izvajalce.
(3)
Ukrepi, predvideni v tej uredbi, so v skladu z mnenjem Upravljalnega odbora za ribištvo in ribogojstvo -
SPREJELA NASLEDNJO UREDBO:
Člen 1
Priloga k Uredbi (ES) št. 2104/2004 se nadomesti z besedilom iz Priloge k tej uredbi.
Člen 2
Ta uredba začne veljati sedmi dan po objavi v Uradnem listu Evropske unije.
Uporablja se od 1. januarja 2003.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. septembra 2005

Labels: 18
19
6